อำเภอนาทวี

นาทวี (มลายูปัตตานี: تنترا لاءوت ; นาวี) เป็นอำเภอในจังหวัดสงขลา และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย แยกมาเป็นกิ่งอำเภอจากอำเภอจะนะ และตั้งเป็นอำเภอนาทวี เมื่อ พ.ศ. 2499 เป็นที่ตั้งของศาลจังหวัดนาทวีที่มีพื้นที่อำนาจศาลครอบคลุมอำเภอนาทวี สะเดา สะบ้าย้อย เทพา และจะนะ โดยพื้นที่ดังกล่าวยังเคยมีการพิจารณาจัดตั้งเป็นจังหวัดนาทวีอีกด้วย

 ประวัติ 
อำเภอนาทวี เดิมเป็นที่ตั้งของอำเภอจะนะ จังหวัดสงขลา มีประวัติโดยสังเขปว่า อำเภอจะนะสมัยก่อนเรียกว่าเมืองจะนะ ที่ตั้งเมืองอยู่ที่ตำบลจะโหนง ท้องที่อำเภอจะนะ ต่อมาได้ย้ายที่ตั้งเมืองจะนะ มาตั้งอยู่ที่ตำบลนาทวี ทางด้านทิศตะวันออก ของที่ตั้งที่ว่าการอำเภอนาทวี เมืองจะนะสมัยนั้นเป็นเมืองชั้นตรี มีผู้ปกครองคือขุนศรีสรรพกรรม (นายซ้อน) และต่อมาในสมัยรัชกาลที่ 5 พระบาทสมเด็จพระจุลจอมเกล้าฯ ได้ทรงพระกรุณาโปรดเกล้าฯ สั่งให้ย้ายเมืองจะนะปัจจุบันนี้ เนื่องจากในขณะนั้นที่ตำบลนาทวีการคมนาคมไม่สะดวก

ครั้นเมื่อได้มีประกาศใช้ พ.ร.บ.ปกครองท้องที่ พ.ศ. 2475 แล้ว จึงได้เปลี่ยนเมืองจะนะเป็น "อำเภอจะนะ" และยกฐานะท้องที่ตำบลนาทวีซึ่งเป็นที่ตั้งเมืองจะนะเดิมรวมท้องที่ตำบลใกล้เคียงเป็น "กิ่งอำเภอนาทวี" ขึ้นอยู่กับอำเภอจะนะและประกาศเป็นอำเภอในเวลาต่อมา

 วันที่ 1 มิถุนายน 2490 ตั้งตำบลฉาง แยกออกจากตำบลนาทวี ตั้งตำบลคลองทราย แยกออกจากตำบลนาหมอศรี ตั้งตำบลท่าประดู่ แยกออกจากตำบลปลักหนู ตั้งตำบลสะท้อน แยกออกจากตำบลทับช้าง ประกาศกระทรวงมหาดไทย เรื่อง ตั้งตำบลในจังหวัดต่าง ๆ
วันที่ 6 มิถุนายน 2499 ยกฐานะจากกิ่งอำเภอนาทวี อำเภอจะนะ เป็น อำเภอนาทวี พระราชกฤษฎีกาจัดตั้งอำเภอนาทวี อำเภอสะบ้าย้อย อำเภอคำชะอี อำเภอย่านตาขาว อำเภอวัดโบสถ์ อำเภอหนองบัว อำเภอวัฒนานคร อำเภอแสวงหา อำเภอท่าชนะ อำเภอพระพุทธบาท อำเภอโนนสัง อำเภอบำเหน็จณรงค์ อำเภอคอนสวรรค์ อำเภอบ้านโฮ่ง อำเภอคีรีมาศ อำเภอชนแดน อำเภอแม่แจ่ม อำเภอไทรน้อย และอำเภอบ้านแพง พ.ศ. ๒๔๙๙
 วันที่ 24 กันยายน 2499 จัดตั้งสุขาภิบาลนาทวี ในท้องที่บางส่วนของตำบลนาทวีประกาศกระทรวงมหาดไทย เรื่อง จัดตั้งสุขาภิบาลนาทวี อำเภอนาทวี จังหวัดสงขลา
 วันที่ 24 พฤษภาคม 2520 โอนพื้นที่หมู่ 7 (ในขณะนั้น) ของตำบลประกอบ ไปตั้งเป็นหมู่ 9 ของตำบลสะท้อนประกาศกระทรวงมหาดไทย เรื่อง เปลี่ยนแปลงเขตตำบลในท้องที่อำเภอนาทวี จังหวัดสงขลา
 วันที่ 1 กรกฎาคม 2523 ตั้งตำบลคลองกวาง แยกออกจากตำบลปลักหนูประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอนาทวีและอำเภอรัตภูมิ จังหวัดสงขลา
 วันที่ 18 มิถุนายน 2535 เปลี่ยนแปลงเขตสุขาภิบาลนาทวี เพื่อความเหมาะสมในการบริหารกิจการและการทะนุบำรุงท้องถิ่นประกาศกระทรวงมหาดไทย เรื่อง เปลี่ยนแปลงเขตสุขาภิบาลนาทวี อำเภอนาทวี จังหวัดสงขลา
 วันที่ 25 พฤษภาคม 2542 ยกฐานะจากสุขาภิบาลนาทวี เป็นเทศบาลตำบลนาทวี

 ที่ตั้งและอาณาเขต 
อำเภอนาทวีมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอหาดใหญ่และอำเภอจะนะ
 ทิศตะวันออก ติดต่อกับอำเภอเทพาและอำเภอสะบ้าย้อย
 ทิศใต้ ติดต่อกับรัฐเกอดะฮ์ (ประเทศมาเลเซีย)
 ทิศตะวันตก ติดต่อกับอำเภอสะเดา

 การแบ่งเขตการปกครอง 
 การปกครองท้องที่ 
อำเภอนาทวีแบ่งพื้นที่การปกครองออกเป็น 10 ตำบล 92 หมู่บ้าน ได้แก่
1.นาทวี(Na Thawi)17 หมู่บ้าน2.ฉาง(Chang)9 หมู่บ้าน3.นาหมอศรี(Na Mo Si)8 หมู่บ้าน4.คลองทราย(Khlong Sai)8 หมู่บ้าน5.ปลักหนู(Plak Nu)7 หมู่บ้าน6.ท่าประดู่(Tha Pradu)9 หมู่บ้าน7.สะท้อน(Sathon)10 หมู่บ้าน8.ทับช้าง(Thap Chang)10 หมู่บ้าน9.ประกอบ(Prakop)7 หมู่บ้าน10.คลองกวาง(Khlong Kwang)7 หมู่บ้าน

 การปกครองส่วนท้องถิ่น 
ท้องที่อำเภอนาทวีประกอบด้วยองค์กรปกครองส่วนท้องถิ่น 11 แห่ง ได้แก่
 เทศบาลตำบลนาทวี ครอบคลุมพื้นที่บางส่วนของตำบลนาทวี
 เทศบาลตำบลนาทวีนอก ครอบคลุมพื้นที่ตำบลนาทวี (เฉพาะนอกเขตเทศบาลตำบลนาทวี)
 องค์การบริหารส่วนตำบลฉาง ครอบคลุมพื้นที่ตำบลฉางทั้งตำบล
 องค์การบริหารส่วนตำบลนาหมอศรี ครอบคลุมพื้นที่ตำบลนาหมอศรีทั้งตำบล
 องค์การบริหารส่วนตำบลคลองทราย ครอบคลุมพื้นที่ตำบลคลองทรายทั้งตำบล
 องค์การบริหารส่วนตำบลปลักหนู ครอบคลุมพื้นที่ตำบลปลักหนูทั้งตำบล
 องค์การบริหารส่วนตำบลท่าประดู่ ครอบคลุมพื้นที่ตำบลท่าประดู่ทั้งตำบล
 องค์การบริหารส่วนตำบลสะท้อน ครอบคลุมพื้นที่ตำบลสะท้อนทั้งตำบล
 องค์การบริหารส่วนตำบลทับช้าง ครอบคลุมพื้นที่ตำบลทับช้างทั้งตำบล
 องค์การบริหารส่วนตำบลประกอบ ครอบคลุมพื้นที่ตำบลประกอบทั้งตำบล
 องค์การบริหารส่วนตำบลคลองกวาง ครอบคลุมพื้นที่ตำบลคลองกวางทั้งตำบล

 สถานที่ท่องเที่ยว 
สถานที่ท่องเที่ยวที่สำคัญคือ อุทยานแห่งชาติเขาน้ำค้าง ซึ่งมีสถานที่พักผ่อนหย่อนใจทางธรรมชาติและสถานที่สำคัญทางประวัติศาสตร์ คือ อุโมงค์ของอดีตโจรคอมมิวนิสต์

 อ้างอิง 

 แหล่งข้อมูลอื่น 
 ราชกิจจานุเบกษาไทย


นาทวี
หมวดหมู่:เขตแดนไทย–มาเลเซีย